इसके अतिरिक्त इस प्रकरण में एक यह तथ्य भी काबिलेगौर हैं कि इस धरना-प्रदर्शन पर नियंत्रण हेतु भेजे गए पुलिस बल के साथ कोई भी महिला पुलिस कर्मी नहीं थी जबकि धरना में महिलायें भारी संख्या में सम्मिलिति थीं. स्पष्ट है कि यह पुलिस नेतृत्व की लापरवाही है. अतः मैं आपसे यह निवेदन करुँगी कि इस आयाम की भी जांच करायी जाए, साथ ही इस हेतु भी पुलिस महानिदेशक, उत्तर प्रदेश को निर्देशित किया जाए कि ऐसे प्रत्येक क़ानून-व्यवस्था विषयक प्रकरण, जिसमे महिलाओं की सहभागिता हो अथवा संभावित हो, उसमे निश्चित तौर पर महिला पुलिसकर्मी तैनात किये जाएँ और मौके पर महिला पुलिसजर्मी नियुक्त नहीं होने के लिए जनपदीय पुलिस अधीक्षक कर्तव्य पालन में उदासीनता और घटित घटना के लिए व्यक्तिगत रूप से उत्तरदायी माने जाएँ.